
HelloWorld Robotika Műhely - együttműködési keretmegállapodás
A megállapodás létrejön egyrészről
	Név
	HelloWorld Oktatás és Fejlesztés Közhasznú Egyesület

	Székhely
	1165 Budapest, Újszász utca 43. 1/47

	Adószám
	18975013-2-42

	Képviselő
	Molnár József, elnök

	Kapcsolattartási e-mail
	jmolnar@helloworldegyesulet.hu


a továbbiakban Egyesület, másrészről
	Partner név
	

	Székhely:
	

	Nyilvántartási szám
	

	Adószám
	

	Képviselő
	

	Kapcsolattartó
	

	E-mail:
	


a továbbiakban Program Partner, együttesen Felek között az alábbi feltételekkel.

1. Előzmények
(A)	A LEGO Education a LEGO Csoport tagja, melynek célja tananyag specifikus, gyakorlati oktatás nyújtása a tanulók részére. Célja továbbá a tanárok felkészítése és támogatása a játékos és hatékony oktatási módszerek kialakításában.
(B)	A LEGO Education hosszú távú együttműködő partnere a FIRST, akivel közösen ajánlják a FIRST® LEGO® League programokat, amelyek célja a tárgyhoz tartozó egyedi, vonzó és lebilincselő, gyakorlati, projekt orientált STEM programok létrehozása és az elkötelezett tanulók hatékony támogatása. A FIRST felhatalmazta a LEGO-t a vonatkozó szerződések megkötésére.
(C)	A LEGO System A/S szerződést kötött az Egyesülettel a FIRST® LEGO® League programok és rendezvények magyarországi megszervezésére, irányítására és lebonyolítására.
(D)	Az Egyesület nonprofit alapon gyakorolja a szerződéses jogait és viseli a szerződéses kötelezettségeit.
2. A megállapodás célja és időtartama
1.	Az Egyesület és a Program Partner együttműködésének célja egy helyi HelloWorld Robotikai Műhely elindítása és működtetése, valamint a résztvevők bekapcsolása a FIRST LEGO League Explore és Challenge programokba.
2.	A program két, egyenként négy hónapos turnusból áll. A kezdő és záró időpontokat, a helyszínt és a foglalkozási rendet az 1. melléklet tartalmazza.
3.	A tervezett csoportlétszám nyolc fő. A csoport havonta négy, turnusonként tizenhat foglalkozáson vesz részt. A pontos ütemezést a Program Partner határozza meg. 
A nyolc fő feletti érdeklődők várólistára kerülhetnek. Újabb nyolcfős csoport csak külön megállapodás alapján indítható.
4.	A megállapodás határozott időre, az 1. mellékletben meghatározott programidőszak végéig jön létre. A program sikeres lezárásával a szerződéses ciklus megszűnik, kivéve azokat a rendelkezéseket, amelyek természetüknél fogva ezt követően is fennmaradnak.
3. Az Egyesület vállalásai
5.	Az Egyesület a program időtartamára a Program Partner rendelkezésére bocsátja a 2. mellékletben felsorolt eszközöket, különösen két LEGO Education Computer Science & AI Kit 8+ robotikai készletet.
6.	Az Egyesület biztosítja a robotikai készletekhez kapcsolódó tananyagot, feladatokat és szakmai támogatást, továbbá a 2. mellékletben rögzített kiegészítő eszközöket.
7.	Az Egyesület az első turnushoz két FIRST LEGO League Future Explore készletet, valamint az 1. mellékletben rögzített számú csapat nevezését biztosítja egy FIRST LEGO League Explore kiállításra.
8.	A második turnus megvalósulásakor az Egyesület egy FIRST LEGO League Future Challenge készletet és online zsűrizési lehetőséget biztosít.
9.	Az Egyesület közvetlenül szedi be és számlázza a résztvevők részvételi díját. A Program Partner a díjak beszedésére az Egyesület nevében nem jogosult, kivéve, ha erről a Felek külön írásban rendelkeznek.
10.	Az Egyesület a helyi foglalkozásvezetővel külön, a tényleges munkavégzés jellegének megfelelő jogviszonyt létesít. A foglalkozásvezető díjazásának programkeretét az 1. melléklet rögzíti; a munkavégzés, az adózás és a közterhek részletes szabályait a külön szerződés tartalmazza.
11.	Az Egyesület szakmai kapcsolattartót jelöl ki, és a program során észszerű keretek között segítséget nyújt a foglalkozásvezetőnek.
4. A Program Partner vállalásai
12.	A Program Partner biztosítja az 1. mellékletben meghatározott, gyermekek fogadására alkalmas, biztonságos és a foglalkozások teljes időtartama alatt rendelkezésre álló helyszínt, továbbá az áramellátást, az internet-hozzáférést és az eszközök zárható tárolását.
13.	A Program Partner megszervezi a nyolcfős csoportot, együttműködik a szülők tájékoztatásában, valamint az Egyesület részére átadja a program lebonyolításához szükséges, jogszerűen kezelhető adatokat.
14.	A Program Partner kijelöl egy helyi foglalkozásvezetőt és egy lehetséges helyettest. A foglalkozásvezető alkalmasságát és külön szerződésének feltételeit az Egyesület jogosult ellenőrizni.
15.	A Program Partner biztosítja, hogy a foglalkozások a megállapodott rend szerint megvalósuljanak. A foglalkozásvezető havonta legalább egy pótlási lehetőséget biztosít a hiányzó résztvevők számára az 1. melléklet és a külön foglalkozásvezetői szerződés szerint.
16.	A Program Partner a csoportot a legjobb tudása szerint felkészíti a FIRST LEGO League Explore programra, és megszervezi a részvételt egy észszerű közelségben elérhető Explore kiállításon. Az utazás részletes feltételeit az 1. melléklet tartalmazza.
17.	A Program Partner az eszközöket kizárólag oktatási célra, rendeltetésszerűen és megfelelő felügyelet mellett használja. Az eszközök az Egyesület előzetes írásbeli hozzájárulása nélkül nem adhatók tovább, nem terhelhetők meg és nem idegeníthetők el.
18.	A Program Partner gondoskodik a gyermekvédelmi, balesetvédelmi és intézményi szabályok betartásáról, valamint arról, hogy a szükséges szülői nyilatkozatok és engedélyek rendelkezésre álljanak.
5. Résztvevők és részvételi díjak
19.	A résztvevő gyermek törvényes képviselője a részvétel feltételeiről külön megállapodást köt az Egyesülettel vagy elfogadja az Egyesület részvételi feltételeit.
20.	A tervezett részvételi díj bruttó 5 500 Ft gyermekenként és foglalkozásonként. Havi négy foglalkozás esetén ez bruttó 22 000 Ft gyermekenként. A számlázás ütemét, a fizetési határidőt, a hiányzás és a pótlás szabályait a szülői részvételi feltételek határozzák meg.
21.	Ha a programhoz helyi vállalkozás, önkormányzat vagy más támogató kapcsolódik, a támogatás a családokra jutó díj részbeni vagy teljes átvállalására fordítható az Egyesülettel kötött külön megállapodás szerint.
22.	A szülői díjfizetés elmaradása önmagában nem keletkeztet tartozást a Program Partner vagy a foglalkozásvezető oldalán. A foglalkozásvezető díjazásának létszámhoz vagy ténylegesen díjfizető résztvevőkhöz kötött módosítása kizárólag a vele kötött külön szerződésben, előre és egyértelműen rögzíthető.
6. A foglalkozásvezető jogviszonya és díjazása
23.	A foglalkozásvezető nem e megállapodás alapján végez munkát. Az Egyesület és a foglalkozásvezető külön szerződésben rögzíti a jogviszony típusát, a feladatokat, a díjazást, a teljesítés igazolását, a bejelentési kötelezettségeket és a közterheket.
24.	Nyolc díjfizető résztvevő és a havi vállalt foglalkozások teljesítése esetén a tervezett díjazási keret havi bruttó 50 000 Ft. A díj pontos jogcímét és közterheit a választott, jogszerű jogviszony alapján kell meghatározni.
25.	A díjazás létszám vagy teljesítés miatti módosításának képletét, a teljesítés igazolásának módját és a kifizetés határidejét a külön foglalkozásvezetői szerződés tartalmazza. A Program Partner a foglalkozásvezető díjazásával kapcsolatban fizetési kötelezettséget csak külön írásbeli megállapodás alapján vállal.
7. Az eszközök átadása és tulajdonjoga
26.	Az Egyesület az eszközöket átadás-átvételi jegyzőkönyvvel adja át. A jegyzőkönyv tartalmazza az eszközök megnevezését, darabszámát, azonosítóit, állapotát és tartozékait.
27.	A program időtartama alatt az eszközök az Egyesület tulajdonában maradnak. A Program Partner az eszközök őrzéséért és rendeltetésszerű használatáért felel.
28.	Ha mindkét turnus megvalósul, és a Program Partner lényeges szerződésszegés nélkül teljesíti vállalásait, az Egyesület a két robotikai készletet a program lezárását követően külön átadási vagy adományozási okirattal térítésmentesen a Program Partner tulajdonába adja.
29.	A FIRST LEGO League szezonkészletekkel kapcsolatban a Felek rögzítik, hogy az eszközök biztosítása a Program Partner által működtetett oktatási program megvalósítását szolgálja, és nem minősül önálló gazdasági ügyletnek, illetve nem jár tulajdonátruházással. A FIRST LEGO League szezonkészletek a program megvalósulását követően is az Intézménynél maradnak és kizárólag oktatási célú, programhoz kötött használatra szolgálnak a szerződés lezárását követően is.
Az Egyesület tudomásul veszi, hogy a FIRST LEGO League szezonkészletek a programhoz kapcsolódó, rendeltetésszerű használat során természetes módon elhasználódhatnak.
30.	Ha a második turnus nem indul el, a program idő előtt megszűnik, vagy a megállapodást lényeges szerződésszegés miatt felmondják, a Program Partner az Egyesület tulajdonában álló eszközöket tizenöt naptári napon belül, hiánytalanul és a rendeltetésszerű használatból eredő elhasználódást figyelembe vevő állapotban visszaadja.
31.	Elveszés, hiány vagy felróható károsodás esetén a felelős Fél a Polgári Törvénykönyv szabályai szerint köteles helytállni. Az eszköz hibáját vagy sérülését a Program Partner haladéktalanul jelzi az Egyesületnek.
32.	A program lezárását követően az Egyesület elszámolást készít a programhoz kapcsolódó, kiszámlázott, lejárt és meg nem fizetett résztvevői díjakról, és annak összesített összegéről írásban tájékoztatja a Program Partnert.
a. A Program Partner jogosult – de nem köteles – a fennálló résztvevői díjhátralék egészét vagy egy részét az Egyesület részére megfizetni. A Program Partner által megfizetett összeg az érintett résztvevő díjtartozását a teljesített összeg erejéig rendezi.
b. Az Egyesület az eszközök tulajdonjogát akkor ruházza át a Program Partnerre, ha a programhoz kapcsolódó valamennyi kiszámlázott és lejárt résztvevői díj megfizetésre került, akár az eredeti fizetésre kötelezett, akár a Program Partner teljesítése útján.
c. Ha a Program Partner a fennálló díjhátralékot kiegyenlíti, az Egyesület a teljes program pénzügyi elszámolását rendezettnek tekinti, és az eszközök tulajdonjogát külön átadás-átvételi okirattal a Program Partnerre ruházza át.
d. A Program Partner részére átadott elszámolás – külön megfelelő adatkezelési jogalap hiányában – kizárólag a fennálló díjhátralék összesített összegét tartalmazza, az érintett résztvevők vagy fizetésre kötelezettek személyes adatait nem.
8. Helyettesítés és a program felfüggesztése
33.	Ha a foglalkozásvezető tartósan nem tudja folytatni a programot, a Program Partner erről haladéktalanul értesíti az Egyesületet, és tizenöt naptári napon belül megfelelő helyettest javasol.
34.	Ha megfelelő helyettes nem jelölhető ki, vagy a biztonságos és szakszerű működés más okból nem biztosítható, az Egyesület a programot a körülmény rendezéséig felfüggesztheti.
35.	Ha a felfüggesztés harminc napnál tovább tart, és a folytatásra nincs reális lehetőség, bármelyik Fél kezdeményezheti a megállapodás megszüntetését és az eszközök visszaadását.
9. Kommunikáció és adatkezelés
36.	A Felek a program nevét és arculati elemeit kizárólag a programmal összefüggésben és az Egyesület iránymutatása szerint használják. A FIRST és a LEGO megjelölések használatakor a vonatkozó márka- és kommunikációs szabályokat is be kell tartani.
37.	A gyermekekről kép, hang- vagy videófelvétel kizárólag megfelelő jogalap és előzetes tájékoztatás mellett készíthető és használható fel. A szükséges hozzájárulások beszerzésének felelősét az 1. melléklet rögzíti.
38.	A Felek a személyes adatokat kizárólag a program szervezéséhez szükséges körben kezelik. Mindkét Fél a saját adatkezeléséért felel; adatfeldolgozói vagy közös adatkezelői helyzet esetén a Felek külön adatkezelési megállapodást kötnek.
10. Felelősség és együttműködés
39.	A Felek kötelesek egymást minden olyan körülményről haladéktalanul tájékoztatni, amely a program megvalósítását, a gyermekek biztonságát, a díjfizetést vagy az eszközök állapotát lényegesen érinti.
40.	Az Egyesület a program szakmai keretéért, az általa biztosított tananyagért és eszközökért, a Program Partner a helyszínért, a helyi szervezésért és a foglalkozások helyi működési feltételeiért felel.
41.	Egyik Fél sem felel az ellenőrzési körén kívül eső, előre nem látható és el nem hárítható eseményből eredő késedelemért vagy meghiúsulásért. Ilyen esetben a Felek egyeztetnek a pótlásról, az átütemezésről vagy a program lezárásáról.
11. A megállapodás megszűnése
42.	A megállapodás megszűnik a határozott idő lejártával, a Felek közös írásbeli megegyezésével vagy rendkívüli felmondással.
43.	Lényeges szerződésszegés esetén a sérelmet szenvedett Fél írásban, legalább tizenöt napos határidővel felszólítja a másik Felet a szerződésszegés megszüntetésére. Eredménytelen határidő esetén a megállapodás azonnali hatállyal felmondható.
44.	Azonnali intézkedést igénylő gyermekvédelmi, biztonsági vagy súlyos eszközvédelmi kockázat esetén az Egyesület a programot előzetes póthatáridő nélkül felfüggesztheti.
45.	A megállapodás megszűnésekor a Felek harminc napon belül elszámolnak egymással, és az Egyesület tulajdonában álló eszközök visszaadásáról jegyzőkönyvet vesznek fel.
12. Kapcsolattartás és értesítések
46.	A kapcsolattartók adatait az 1. melléklet tartalmazza. A kapcsolattartó személyének vagy elérhetőségének változását a Fél három munkanapon belül írásban bejelenti.
47.	A megállapodással kapcsolatos jognyilatkozatokat e-mailben és - ha a nyilatkozat jelentős joghatással jár - igazolható kézbesítést biztosító módon kell megküldeni.
13. Záró rendelkezések
48.	A megállapodás módosítása kizárólag írásban érvényes. Az 1-3. melléklet a megállapodás elválaszthatatlan része.
49.	A megállapodásban nem szabályozott kérdésekben a magyar jog, különösen a Polgári Törvénykönyv rendelkezései irányadók.
50.	A Felek a vitás kérdéseket elsődlegesen egyeztetéssel rendezik. Ennek eredménytelensége esetén a jogszabály szerint hatáskörrel és illetékességgel rendelkező bíróság jár el.
51.	A Felek a megállapodást elolvasták, megértették, és akaratukkal megegyezőként írják alá.


Kelt: _______________________, __________év _________ hó ________nap

	Egyesület= Megbízó
HelloWorld Egyesület
Molnár József elnök
	Program Partner / Megbízott
....................................... Kft
....................................... ügyvezető



1. melléklet – Programadatok és pénzügyi feltételek
	Program Partner
	

	Foglalkozás helyszíne
	

	Helyszín felelőse
	

	Egyesületi kapcsolattartó
	

	Helyi kapcsolattartó
	

	Foglalkozásvezető
	

	Helyettes
	

	Első turnus
	________ év ______ hó ______ nap - ______ év ______ hó ______ nap

	Második turnus
	________ év ______ hó ______ nap - ______ év ______ hó ______ nap

	Foglalkozási nap és idő
	

	Korosztály
	



Programkeret
	Tétel
	Tervezett feltétel

	Csoportlétszám
	8 résztvevő

	Foglalkozások száma
	4 alkalom havonta, 16 alkalom turnusonként

	Pótlási lehetőség
	Legalább 1 pótlási lehetőség havonta

	Részvételi díj
	Bruttó 5 500 Ft gyermekenként és foglalkozásonként

	Havi díj
	Bruttó 22 000 Ft gyermekenként, havi 4 alkalom esetén

	Díj beszedője és számlázója
	HelloWorld Oktatás és Fejlesztés Közhasznú Egyesület

	Foglalkozásvezető díjazási kerete
	Havi bruttó 50 000 Ft 8 díjfizető résztvevő és a vállalt foglalkozások teljesítése esetén, külön szerződés alapján*

	Explore készlet
	2 db FIRST LEGO League Future Explore készlet (BIOGLOW)

	Explore kiállítás
	

	Challenge
	1 FIRST LEGO League Future Challenge készlet (BIOGLOW) és online zsűrizési lehetőség a második turnusban

	Utazás szervezője
	Program Partner

	Felvételi hozzájárulások felelőse
	



*A foglalkozásvezető díjazási kerete tájékoztató jellegű. A tényleges nettó kifizetés, az Egyesület teljes költsége és a közteher a választott jogviszonytól, a foglalkozásvezető adózási helyzetétől és a hatályos szabályoktól függ.


2. melléklet – Eszközjegyzék
Az átadott eszközök pontos adatait és állapotát az átadáskor kell kitölteni. A tulajdoni státusz azt jelzi, hogy a program sikeres lezárása után mely tételek adhatók át külön okirattal a Program Partnernek.
	Eszköz
	Darab
	Azonosító
	Állapot
	Tulajdoni státusz

	LEGO Education Computer Science & AI Kit 8+
	2
	
	
	A program alatt egyesületi tulajdon; sikeres lezárás után átadható

	FIRST LEGO League Future Explore készlet
	2
	
	
	Oktatási célra használható a program lezárását követően is

	FIRST LEGO League Future Challenge készlet
	1
	
	
	Oktatási célra használható a program lezárását követően is

	Szimpla motor
	
	
	
	A program alatt egyesületi tulajdon; sikeres lezárás után átadható

	Vezérlő vagy távirányító
	
	
	
	

	RFID csatlakozókártya
	
	
	
	



Átadó neve ______________________________________________________________________
Átvevő neve ______________________________________________________________________
Átadás helye és ideje _____________________________________________________________________
Az átvevő az eszközöket a fenti állapotban, a felsorolt tartozékokkal átvette.
	
	

	________________________________
	________________________________

	Átadó
	Átvevő




3. melléklet – Átadás-átvételi és visszavételi jegyzőkönyv
	Program Partner
	____________________________________________

	Jegyzőkönyv típusa
	átadás / időközi ellenőrzés / visszavétel / tulajdonba adás

	Helyszín
	____________________________________________

	Időpont
	____________________________________________



Megállapítások
Hiányzó eszközök ____________________________________________________________
________________________________________________________________________________
Sérült vagy hibás eszközök ____________________________________________________________
________________________________________________________________________________
Egyéb megjegyzés ____________________________________________________________
________________________________________________________________________________
Intézkedések és határidők
	Intézkedés
	Felelős
	Határidő
	Teljesítés

	
	
	
	

	
	
	
	



A Felek a jegyzőkönyvben foglaltakat elfogadják.
	
	

	________________________________
	________________________________

	Egyesület képviselője
	Program Partner képviselője

